Neuvoston asetus (ETY) N:o 3134/73, annettu 6 päivänä marraskuuta 1973, Euroopan talousyhteisön ja Islannin tasavallan sopimuksella perustetun sekakomitean tiettyjen tullialaa koskevien päätösten soveltamisesta



Virallinen lehti nro L 324 , 24/11/1973 s. 0001 - 0001

Suomenk. erityispainos Alue 2 Nide 2 s. 0007

Kreikank. erityispainos: Luku 02 Nide 1 s. 0211

Ruotsink. erityispainos Alue 2 Nide 2 s. 0007



NEUVOSTON ASETUS (ETY) N:o 3134/73, annettu 6 päivänä marraskuuta 1973, Euroopan talousyhteisön ja Islannin tasavallan sopimuksella perustetun sekakomitean tiettyjen tullialaa koskevien päätösten soveltamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Islannin tasavallan(1) sopimus allekirjoitettiin 22 päivänä heinäkuuta 1972 ja se tuli voimaan 1 päivänä huhtikuuta 1973, tähän sopimukseen erottamattomana osana kuuluvassa, "alkuperätuotteiden" käsitteen määritelmää ja hallinnollisen yhteistyön menetelmiä koskevassa pöytäkirjassa N:o 3 olevan 16 ja 28 artiklan nojalla sekakomitea on 8 päivänä kesäkuuta 1973 tehnyt tiettyjä tullialaa koskevia päätöksiä, ja näitä päätöksiä on syytä soveltaa yhteisössä, ON ANTANUT TÄMÄN ASETUKSEN: 1 artikla Euroopan talousyhteisön ja Islannin tasavallan sopimuksen soveltamiseksi tämän asetuksen liitteenä olevia 8 päivänä kesäkuuta 1973 tehtyjä sekakomitean päätöksiä N:o 3/73, 4/73, 5/73(2), 6/73, 7/73 ja 8/73 sovelletaan yhteisössä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä marraskuuta 1973. Neuvoston puolesta Puheenjohtaja I. NØRGAARD (1) EYVL N:o L 301, 31.12.1972, s. 2 (2) Sopimus onjulkaistu celex numerolla 272 A 0722(5) Alueessa 02 LIITE I SEKAKOMITEAN PÄÄTÖS N:o 3/73 Euroopan talousyhteisön ja Islannin tasavallan sopimuksen soveltamiseksi tarkoitettujen tullialaa koskevien hallinnollisen yhteistyön menetelmien vahvistamisesta SEKAKOMITEA, joka ottaa huomioon Euroopan talousyhteisön ja Islannin tasavallan Brysselissä 22 päivänä heinäkuuta 1972 allekirjoitetun sopimuksen, ottaa huomioon "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan N:o 3, ja erityisesti sen 16 artiklan, sekä katsoo, että sopimuksen asianmukaiseksi toteuttamiseksi on tarpeen järjestää kiinteä hallinnollinen yhteistyö sopimuksen osapuolten välillä sopimuksessa olevien tullimääräysten, ja erityisesti pöytäkirjassa N:o 3 olevien, "alkuperätuotteiden" käsitteen määritelmää ja hallinnollisen yhteistyön menetelmiä koskevien määräysten oikean ja yhdenmukaisen soveltamisen varmistamiseksi, ON PÄÄTTÄNYT SEURAAVAA: 1 artikla Kun ilmaisuja "tavaratodistus" ja "tavaratodistukset" on käytetty tässä päätöksessä tarkentamatta, onko kyse "alkuperätuotteiden" käsitteen määritelmää ja hallinnollisen yhteistyön menetelmiä koskevassa pöytäkirjassa N:o 3, jäljempänä "pöytäkirja N:o 3", olevan 8 artiklan 1 kohdassa tarkoitetusta mallista vai 2 kohdassa tarkoitetusta mallista, vastaavia määräyksiä sovelletaan erotuksetta molempiin todistustyyppeihin. 2 artikla 1. Viejän vastuulla joko viejän itse tai tämän valtuutetun edustajan on pyydettävä tavaratodistuksen antamista. Tämä pyyntö laaditaan jollekin lomakkeista, joiden mallit esitetään pöytäkirjan N:o 3 liitteissä V ja VI. Lomake on täytettävä pöytäkirjassa N:o 3 olevien määräysten mukaisesti. 2. Viejä tai tämän edustaja esittää pyyntönsä ohessa kaikki tarpeelliset todistusasiakirjat osoittaakseen, että vietävät tavarat täyttävät tavaratodistuksen myöntämiseksi esitetyt vaatimukset. 3 artikla 1. Viejämaan tulliviranomaisten velvollisuus on valvoa, että 2 artiklassa tarkoitetut lomakkeet täytetään asianmukaisesti. Ne tarkastavat erityisesti, että tavaran kuvaukselle varattu kohta on täytetty siten, että siihen on mahdotonta tehdä vilpillisiä lisäyksiä. Tämän vuoksi tavaran kuvaus on merkittävä jättämättä väliin tyhjiä rivejä. Jos kohtaa ei täytetä kokonaan, viimeisen rivin alle on vedettävä vaakasuora viiva ja tyhjä tila suljettava viivalla. 2. Koska tavaratodistus muodostaa oikeudellisen asiakirjan sopimuksessa tarkoitetun tullietuus- ja kiintiömenettelyn soveltamiseksi, viejämaan tulliviranomaisten on toteutettava tarpeelliset toimenpiteet tavaroiden alkuperän todistamiseksi ja muiden todistuksessa annettujen tietojen tarkistamiseksi. 4 artikla Euroopan talousyhteisön jäsenvaltion tulliviranomaiset antavat A.IS.1-tavaratodistuksen, jos vietäviä tavaroita voidaan pitää yhteisön "alkuperätuotteina" pöytäkirjassa N:o 3 olevan 1 artiklan 1 kohdan tarkoittamassa merkityksessä. 5 artikla Islannin tulliviranomaiset antavat A.IS.1-tavaratodistuksen, jos vietäviä tavaroita voidaan pitää Islannin "alkuperätuotteina" pöytäkirjassa N:o 3 olevan 1 artiklan 2 kohdan tarkoittamassa merkityksessä. 6 artikla Euroopan talousyhteisön jäsenvaltion tai Islannin tulliviranomaiset myöntävät A.W.1-tavaratodistuksen, jos vietäviä tavaroita voidaan pitää yhteisön, Islannin tai Itävallan, Suomen, Portugalin, Ruotsin tai Sveitsin "alkuperätuotteina" pöytäkirjassa N:o 3 olevan 2 artiklan tai soveltuvin osin 3 artiklan tarkoittamassa merkityksessä. 7 artikla Tarkastaakseen, että 4, 5 ja 6 artiklassa tarkoitetut edellytykset on täytetty, tulliviranomaisilla on oikeus vaatia todistusasiakirjat ja tehdä kaikki tarpeellisina pitämänsä tarkastukset. 8 artikla 1. A.W.1-tavaratodistuksiin on ehdottomasti merkittävä aiemmin annettujen todistusten tunnusmerkit sekä näiden todistusten numero. Tämä merkintä voidaan korvata vientiasiakirjojen numerolla. 2. Pöytäkirjassa N:o 3 olevan 2 ja 3 artiklan soveltamiseksi A.W.1-tavaratodistuksessa on ehdottomasti oltava merkintä valtiosta, jonka alkuperätuotteina tuotteita pidetään. 9 artikla Todisteena pöytäkirjassa N:o 3 olevassa 7 artiklassa tarkoitettujen edellytysten täyttymisestä esitetään tuojavaltion tulliviranomaisille: a) joko viejävaltiossa laadittu yksi kuljetusasiakirja, jonka nojalla passitusmaan kauttakulku on tapahtunut; b) tai passitusmaan tulliviranomaisten myöntämä todistus, joka sisältää: - tarkan kuvauksen tavaroista - tavaroiden lastaus- ja purkamispäivämäärän, sekä mahdollisesti merkinnän käytetyistä laivoista, - todistuksen olosuhteista, joissa tavaroita on säilytetty passitusmaassa; c) tai, näiden puuttuessa, mitkä tahansa pätevät asiakirjat. 10 artikla Todistuksen antamispäivä on merkittävä tavaratodistuksen tulliviranomaisille varattuun osaan. 11 artikla Jäsenvaltioiden ja Islannin tulliviranomaiset lähettävät toisilleen, Euroopan yhteisöjen komission välityksellä, mallit tullitoimipaikoissaan tavaratodistusten myöntämiseen käytettyjen leimasimien leimausjäljistä. 12 artikla Yhden tai useamman tavaratodistuksen korvaaminen toisella tai usealla tavaratodistuksella on aina mahdollista, jos se tapahtuu siinä tullitoimipaikassa, jossa tavarat sijaitsevat. 13 artikla 1. Kun todistus myönnetään pöytäkirjassa N:o 3 olevan 10 artiklan 1 kohdan tarkoittamassa merkityksessä sen jälkeen, kun todistuksessa mainitut tavarat on jo viety maasta, viejän on pöytäkirjassa N:o 3 olevassa 9 artiklassa tarkoitetussa hakemuksessaan: - ilmoitettava todistuksessa mainittavien tavaroiden vientipaikka ja -päivä, - todistettava, ettei kyseessä olevien tavaroiden vientihetkellä ole annettu todistusta, sekä esitettävä syyt siihen. 2. Tulliviranomaiset voivat myöntää tavaratodistuksen jälkikäteen vasta todettuaan viejän hakemuksessa annettujen tietojen olevan vastaavien asiakirjojen mukaisia. Jälkikäteen annettuihin todistuksiin on tehtävä jokin seuraavista maininnoista: "NACHTRÄGLICH AUSGESTELLT", "DELIVRÉ À POSTERIORI", "RILASCIATO A POSTERIORI", "AFGEGEVEN A POSTERIORI", "ISSUED RETROSPECTIVELY", "UDSTEDT EFTERFØLGENDE", "UTGEFID EFTIRA". 14 artikla Jos tavaratodistus varastetaan tai se katoaa tai turmeltuu, viejä voi pyytää sen myöntäneiltä tulliviranomaisilta kaksoiskappaleen, joka laaditaan niiden hallussa olevien vientiasiakirjojen perusteella. Täten myönnettyyn kaksoiskappaleeseen on tehtävä jokin seuraavista maininnoista: "DUPLIKAT", "DUPLICATA", "DUPLICATO", "DUPLICAAT", "DUPLICATE", "SAMRIT". Kaksoiskappale, johon on merkittävä alkuperäisen tavaratodistuksen myöntämispäivä, on voimassa mainitusta päivästä alkaen. 15 artikla Tavaratodistukset, jotka esitetään tuojamaan tulliviranomaisille pöytäkirjassa N:o 3 olevassa 11 artiklassa säädetyn esittämismääräajan päätyttyä, voidaan hyväksyä etuuskohtelun soveltamista varten, jos määräajan kuluessa esittämättä jättäminen johtuu ylivoimaisesta esteestä tai poikkeuksellisista olosuhteista. Muissa myöhästymistapauksissa tuojamaan tulliviranomaiset voivat hyväksyä todistukset, jos tavarat on esitetty niille ennen mainitun määräajan päättymistä. 16 artikla Pienet poikkeavuudet tavaratodistuksen merkintöjen ja tuontimuodollisuuksien täyttämiseksi tullitoimipaikassa esitettyjen asiakirjojen välillä eivät sinänsä tee todistuksesta mitätöntä, jos asianmukaisesti osoitetaan, että todistus vastaa tavaroita. 17 artikla 1. Jäsenvaltiot ja Islanti toteuttavat kaikki tarpeelliset toimenpiteet varmistaakseen, että tavaratodistuksen nojalla kaupattavia tavaroita, jotka kuljetuksen aikana ovat niiden alueella sijaitsevalla vapaa-alueella, ei korvata muilla tavaroilla ja että niille ei suoriteta muuta käsittelyä kuin tavanomaiset pilaantumisen estämiseksi tarkoitetut toimet. 2. Jos yhteisön tai Islannin alkuperää oleville ja vapaa-alueelle tavaratodistuksen nojalla tuoduille tavaroille suoritetaan käsittely tai valmistus, asianomaisten tulliviranomaisten on myönnettävä uusi todistus viejän pyynnöstä, jos suoritettu käsittely tai valmistus on yhdenmukainen pöytäkirjan N:o 3 määräysten kanssa. 18 artikla 1. Viejän vastuulla viejän tai tämän valtuutetun edustajan on täytettävä ja allekirjoitettava EUR.2-lomakkeen kaksi osaa, joiden malli on sekakomitean päätöksen N:o 4/73 liitteenä. Jos lähetykseen sisältyvät tavarat on jo tarkastettu viejämaassa alkuperätuotteiden käsitteen määrittelyä varten, viejä voi viitata tähän tarkastukseen EUR.2-lomakkeen kohdassa "Huomautuksia". 2. Viejän on tehtävä maininta EUR.2 sekä lomakkeen sarjanumero vihreälle lipukkeelle C 1 tai tulli-ilmoitukseen C 2/CP 3. 19 artikla 1. Tavaratodistusten ja EUR.2-lomakkeiden jälkitarkastukset suoritetaan pistokokein tai aina kun tuojavaltion tulliviranomaisilla on aihetta epäillä asiakirjojen aitoutta tai kyseisten tavaroiden todellista alkuperää koskevien tietojen tarkkuutta. 2. Edellä 1 kohdan säännösten soveltamiseksi tuojavaltion tulliviranomaiset palauttavat viejävaltion tulliviranomaisille tavaratodistuksen tai EUR.2-lomakkeen 2 osan, tai niiden jäljennökset, ja esittävät mahdolliset sisältöä tai muotoa koskevat perusteet tiedustelun tekemiseen. Ne liittävät EUR.2-lomakkeen 2 osaan, jos se on esitetty, kauppalaskun tai sen jäljennöksen ja ilmoittavat kaikki tiedot, jotka on saatu ja joiden perusteella todistuksessa tai lomakkeella olevia tietoja voidaan epäillä virheellisiksi. Jos tuojavaltion tulliviranomaiset päättävät pidättyä soveltamasta sopimuksen määräyksiä siihen saakka kunnes tarkastuksen tulokset on saatu, niiden on vapautettava tavarat tuojalle, jos tarpeellisina pidetyt varmuustoimenpiteet toteutetaan. 3. Jälkitarkastuksen tulokset ilmoitetaan tuojavaltion tulliviranomaisille niin pian kuin mahdollista. Näistä tuloksista on käytävä selvästi ilmi, koskeeko epäilty tavaratodistus tai EUR.2-lomake todellisuudessa vietyjä tavaroita, ja voidaanko näihin tavaroihin itse asiassa soveltaa etuusmenettelyä. Jos tällaisia erimielisyystapauksia ei voida ratkaista tuojavaltion ja viejävaltion tulliviranomaisten välillä, tai jos niistä aiheutuu kysymys pöytäkirjan N:o 3 tulkinnasta, asia annetaan tullikomitean ratkaistavaksi. Todistusten myöhempää tarkastamista varten viejämaan tulliviranomaisten on säilytettävä vientiasiakirjat tai niiden sijasta käytettyjen todistusten jäljennökset vähintään kahden vuoden ajan. 20 artikla Pöytäkirjassa N:o 3 olevan 25 artiklan 1 kohdan soveltamiseksi tavaratodistuksiin ja EUR.2-lomakkeisiin voidaan tehdä jokin seuraavista maininnoista: "ART. 25.1 GEGEBEN", "APPLICATION ART. 25.1", "APPLICAZIONE ART. 25.1", "ART. 25.1 VOLDAAN", "ART. 25.1 SATISFIED", "ART. 25.1 OPFYLDT", "AKVAEDUM 25.1 FULINAEGT". Nämä maininnat todistetaan aidoiksi tavaratodistuksen osalta asianomaisen tullitoimipaikan käyttämällä leimalla. 21 artikla Edellä 8, 13, 14 ja 20 artiklassa tarkoitetut tunnusmerkit ja maininnat tehdään todistuksen kohtaan "Huomautuksia". Tehty Brysselissä 8 päivänä kesäkuuta 1973. Sekakomitean puolesta Sihteerit Puheenjohtaja O. EGILSSON M. C. SAUT Th. ASGEIRSSON LIITE II SEKAKOMITEAN PÄÄTÖS N:O 4/73 "alkuperätuotteiden" käsitteen määritelmää ja hallinnollisen yhteistyön menetelmiä koskevasta pöytäkirjasta N:o 3 SEKAKOMITEA, joka ottaa huomioon Euroopan talousyhteisön ja Islannin tasavallan Brysselissä 22 päivänä heinäkuuta 1972 allekirjoitetun sopimuksen, ottaa huomioon "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan N:o 3 (jäljempänä "pöytäkirja N:o 3"), ja erityisesti sen 28 artiklan, sekä katsoo, että on tarpeen toteuttaa tietyt toimenpiteet pöytäkirjan N:o 3 määräysten mukauttamiseksi tiettyjen tavaroiden tai tiettyjen kuljetusmuotojen vaatimuksiin, ON PÄÄTTÄNYT SEURAAVAA: 1 artikla Pöytäkirjassa N:o 3 tarkoitetuille "alkuperätuotteille", jotka ovat postilähetyksiä (mukaan lukien paketit), ja jos lähetykset sisältävät ainoastaan alkuperätuotteita ja niiden arvo on enintään 1 000 laskentayksikköä lähetystä kohti, myönnetään yhteisöön tai Islantiin tuotaessa sopimuksen määräysten mukaiset etuudet esitettäessä EUR.2-lomake, jonka malli on tämän päätöksen liitteessä. 2 artikla Viejä täyttää EUR.2-lomakkeen. Se täytetään jollakin niistä kielistä, joilla sopimus on laadittu, ja viejävaltion kansallisen lainsäädännön määräysten mukaisesti. Jos se täytetään käsin, se tehdään musteella ja painokirjaimin. EUR.2-lomake muodostuu kahdesta osasta, kumpikin on kooltaan 210 × 148 mm. Käytettävän paperin on oltava valkoista hiokkeetonta kirjoituspaperia, joka painaa vähintään 64 g/m². EUR.2-lomake voidaan erottaa kahdeksi osaksi. Yhteisön jäsenvaltiot tai Islanti voivat pidättää itselleen lomakkeiden paino-oikeuden tai antaa niiden painamisen hyväksymiensä kirjapainojen tehtäväksi. Jälkimmäisessä tapauksessa jokaisessa lomakkeessa on oltava merkintä tästä hyväksymisestä. Jokaisessa osassa on myös oltava selvä merkki, josta hyväksytty kirjapaino voidaan tunnistaa, sekä sarjanumero. 3 artikla Jokaisesta postilähetyksestä täytetään EUR.2-lomake. Viejän on, täytettyään ja allekirjoitettuaan lomakkeen molemmat osat, postipakettilähetyksen ollessa kyseessä liitettävä molemmat osat lähetysilmoitukseen. Kirjepostilähetyksen osalta viejän on kiinnitettävä 1 osa lujasti lähetykseen ja pantava 2 osa sen sisälle. Nämä määräykset eivät vapauta viejää noudattamasta tulli- tai postisäännösten edellyttämiä muodollisuuksia. 4 artikla 1. Yhteisö ja Islanti myöntävät sopimuksen määräysten mukaiset alkuperätuotteiden etuudet ilman että EUR.2-lomaketta tarvitsee täyttää, tavaroille, jotka on lähetetty pikkupakettina yksityishenkilöille, jos tällaisia tavaroita ei tuoda maahan myyntitarkoituksessa ja jos niiden on ilmoitettu täyttävän näiden määräysten soveltamiseksi vaadittavat edellytykset ja jos tällaisen ilmoituksen oikeellisuudesta ei ole epäilystä. 2. Muussa kuin myyntitarkoituksessa tapahtuvana maahantuontina pidetään tuontia, joka on satunnaista ja muodostuu yksinomaan vastaanottajan tai hänen perheenjäsentensä henkilökohtaiseen käyttöön tarkoitetuista tavaroista, ja kun on tavaroiden luonteesta ja määrästä johtuen ilmeistä, ettei niillä ole kaupallista tarkoitusta. Lisäksi näiden tavaroiden yhteisarvo saa olla enintään 60 laskentayksikköä. 5 artikla Tämän päätöksen oikean soveltamisen varmistamiseksi yhteisön jäsenvaltiot ja Islanti avustavat toisiaan tulliviranomaistensa kautta EUR.2-lomakkeille tehtyjen viejän ilmoitusten aitouden ja oikeellisuuden tarkistamisessa. 6 artikla Seuraamuksia määrätään jokaiselle, joka laatii tai laadituttaa vääriä tietoja sisältävän lomakkeen saadakseen tuotteille etuuskohtelun. Tehty Brysselissä 8 päivänä kesakuuta 1973. Sekakomitean puolesta Sihteerit Puheenjohtaja O. EGILSSON M. C. SAUT Th. ASGEIRSSON >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> LIITE III SEKAKOMITEAN PÄÄTÖS N:O 5/73 pöytäkirjan N:o 3 liitteisiin V ja VI sisältyvistä A.IS.1- ja A.W.1-tavaratodistuksista SEKAKOMITEA, joka ottaa huomioon Euroopan talousyhteisön ja Islannin tasavallan Brysselissä 22 päivänä heinäkuuta 1972 allekirjoitetun sopimuksen, ottaa huomioon "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan N:o 3 (jäljempänä "pöytäkirja N:o 3"), ja erityisesti sen 28 artiklan, sekä katsoo, että pöytäkirjan N:o 3 liitteeseen V sisältyvän A.IS.1-tavaratodistuksen mallin etupuolella olevaan 1 huomautukseen on tarpeen tehdä lisäys, jotta mallia voitaisiin käyttää pöytäkirjassa N:o 3 olevassa 2 artiklassa tarkoitettuihin sopimuksiin, pöytäkirjan N:o 3 liitteeseen VI sisältyvän A.W.1-tavaratodistuksen mallia on tarpeen muuttaa, jotta se olisi samanlainen pöytäkirjan N:o 3 liitteessä VI esitettyjen, kunkin edellä tarkoitetun sopimuksen liitteenä olevien mallien kanssa, ja pöytäkirjan N:o 3 erikielisten tekstien keskinäisen vastaavuuden varmistamiseksi A.W.1-tavaratodistuksen mallin englannin- ja saksankielisiin teksteihin on tehtävä tiettyjä muutoksia, ON PÄÄTTÄNYT SEURAAVAA: 1 artikla Lisätään pöytäkirjan N:o 3 liitteeseen V sisältyvien, Islannissa painettujen A.IS.1-tavaratodistuksen mallien etupuolella olevaan 1 huomautukseen seuraavat sanat: "tai Itävalta, Suomi, Portugali, Ruotsi tai Sveitsi". 2 artikla 1. Poistetaan sanat "ETY-Islanti-sopimus" pöytäkirjan N:o 3 liitteeseen VI sisältyvän A.W.1-tavaratodistuksen etusivun yläosassa. 2. Korvataan sopimuksen laatimiskielillä kirjoitettu maininta "tavaratodistus" seuraavilla maininnoilla: Warenverkehrsbescheinigung Varecertifikat Movement certificate Certificat de circulation des marchandises Certificato di circolazione delle merci Certificaat inzake goederenverkeer Varesertifikat Tavaratodistus Flutningskírteini Certificado de circulação das mercadorias Varucertifikat Edellä olevien merkintöjen järjestystä voidaan vaihtaa, niin että ylimmäksi sijoitetaan sen maan kielinen teksti, jossa todistus painetaan. 3 artikla Lisätään sana "päiväys: ....." A.IS.1- ja A.W.1-tavaratodistuksen mallien etupuolella olevaan otsikkoon "tullin vahvistus". 4 artikla Korvataan pöytäkirjan N:o 3 liitteessä VI esiintyvän viejän ilmoituksen saksankielisessä tekstissä ilmaisu: "Beschreibe den ursprungsbegründenden Vorgang wie folgt:(1)" seuraavalla ilmaisulla: "Beschreibe den Sachverhalt, auf Grund dessen die Waren die vorgenannten Voraussetzungen erfüllen, wie folgt:(2)" 5 artikla Korvataan pöytäkirjan N:o 3 liitteessä VI esiintyvän viejän ilmoituksen englanninkielisessä tekstissä ilmaisu "Declares that these goods were obtained in ...(3)" seuraavalla ilmaisulla: "Declares that these goods are situated in ...(4)" 6 artikla Aiemmin voimassa olleiden mallien mukaisesti laadittuja tavaratodistuksia voidaan käyttää kunnes varastot on käytetty loppuun. Tehty Brysselissä 8 päivänä kesäkuuta 1973. Sekakomitean puolesta Sihteerit Puheenjohtaja O. EGILSSON M. C. SAUT Th. ASGEIRSSON LIITE IV SEKAKOMITEAN PÄÄTÖS N:O 6/73 "alkuperätuotteet" käsitteen määritelmää ja hallinnollisen yhteistyön menetelmiä koskevan pöytäkirjan N:o 3 täydentämisestä ja muuttamisesta SEKAKOMITEA, joka ottaa huomioon Euroopan talousyhteisön ja Islannin tasavallan Brysselissä 22 päivänä heinäkuuta 1972 allekirjoitetun sopimuksen, ottaa huomioon "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan N:o 3 (jäljempänä "pöytäkirja N:o 3"), ja erityisesti sen 28 artiklan, sekä katsoo, että pöytäkirjassa N:o 3 olevan 25 artiklan 1 kohtaan on tarpeen tehdä tiettyjä muutoksia, jotta ehkäistäisiin mahdollisuus, 22 päivänä heinäkuuta 1972 tehdyssä sopimuksessa tarkoitettujen alkuperätuotteiden vahingoksi, muuttaa joitakin hankintalähteitä, mikä saattaisi tapahtua siihen päivään asti, josta alkuperäisen yhteisön ja toisaalta Irlannin ja toisaalta Islannin väliset tullit poistetaan; tämän vuoksi on tarpeen muuttaa 24 artiklan tekstiä, ON PÄÄTTÄNYT SEURAAVAA: 1 artikla Korvataan pöytäkirjassa N:o 3 olevan 25 artiklan 1 kohdan teksti seuraavalla tekstillä: "1. Seuraaviin tuotteisiin voidaan niitä Islantiin tai Tanskaan tai Yhdistyneeseen kuningaskuntaan tuotaessa soveltaa Islannissa tai näissä kahdessa jälkimmäisessä maassa voimassa olevia ja sopimuksen 3 artiklan 1 kohdassa ja 4 artiklassa tarkoitettuja tariffimääräyksiä: a) tuotteet, jotka täyttävät tämän pöytäkirjan edellytykset ja joista on laadittu tavaratodistus, jossa osoitetaan että ne ovat saaneet alkuperätuotteen aseman ja niille on suoritettu lisävalmistusta ainoastaan Islannissa tai kahdessa edellä tarkoitetussa maassa tai tämän pöytäkirjan 2 artiklassa tarkoitetuissa viidessä muussa maassa, b) tuotteet, ei kuitenkaan 50 P62 ryhmän tuotteet, jotka täyttävät tämän pöytäkirjan edellytykset ja joista on laadittu tavaratodistus, jossa osoitetaan: 1. että ne on saatu valmistamalla tavaroita, jotka niitä alkuperäisestä yhteisöstä tai Irlannista vietäessä ovat jo siellä saaneet alkuperätuotteiden aseman, 2. ja että Islannissa tai kahdessa edellä tarkoitetussa maassa tai tämän pöytäkirjan 2 artiklassa tarkoitetuissa viidessä muussa maassa saatu lisäarvo muodostaa vähintään 50 prosenttia näiden tuotteiden arvosta, c) jäljempänä 2 sarakkeessa luetellut 50 P62 ryhmän tuotteet, jotka täyttävät tämän pöytäkirjan edellytykset ja joista on laadittu tavaratodistus, jossa osoitetaan että ne on saatu valmistamalla jäljempänä 1 sarakkeessa lueteltuja tavaroita, jotka niitä alkuperäisestä yhteisöstä tai Irlannista vietäessä ovat jo siellä saaneet alkuperätuotteiden aseman. 1 sarake Käytetyt tuotteet 2 sarake Saadut tuotteet 1. 50.03 Silkkijätteet (myös kelauskelvottomat kokongit ja revityt jätteet); kuuluvat tuotteet bourettesilkkitähteet ja karstausjätteet) 56.03 Karstaamattomat, kampaamattomat ja muuten kehruuta varten valmistamattomat (katkomattomien tai katkottujen) tekokuitujen jätteet (myös lankajätteet ja revityt tai garnetoidut lumput) Kaikki 50 P62 ryhmään kuuluvat tuotteet 2. 53.05 Karstattu tai kammattu lampaanvilla Kaikki 50 - 57 ryhmään tai muu eläimenkarva (hieno tai karkea) Kaikki 50 P57 ryhmään kuuluvat tuotteet 3. ex 56.01 Karstaamattomat, kampaamattomat ja - muuten kehruuta varten valmista ex 56.02 Katkomattomien tekokuitujen kimput katkottujen tekokuitujen valmistusta varten - Kaikki 50 P57 ryhmään kuuluvat tuotteet, paitsi mattomat katkotut tekokuidut nimike 56.04: karstatut, kammatut tai muuten kehruuta varten valmistetut tekokuidut ja tekokuitujen jätteet - Seuraavat 58 P62 ryhmän tuotteet: ex 59.01 Terveyssiteet ex 59.04 Side- ja purjelanka, nuora ja köysi, palmikoimat tomat tai palmikoidut, muut kuin yksinomaan katkomattomista tekokuiduista muodostunut yksisäikeinen lanka 4. ex 56.01 ex 56.02 Polypropeenikuidut ja katkomattomat polypropeenikuitujen kimput, edellyttäen että niiden arvo ei ylitä tetty 40 prosenttia valmiin tuotteen arvosta ex 59.02 Neulattu huopa, myös kyllästetty tai päällystetty 5. ex 50 P57 ryhmä Langat ex 50.09 Värjätyt kankaat, jotka sisältävät vähintään 80 painoprosenttia silkkiä tai silkkijätettä ex 51.04 Kankaat katkomattomista tekokuiduista, nukitetut ex 55.09 Muut puuvillakankaat, nukitetut ex 55.09 Organdit, valkaistut, merseroidut ja pergamentin kaltaiset ex 56.07 Kankaat katkotuista tekokuiduista tai jätteestä, nukitetut 58.01 Solmitut matot, (sovitetut tai sovittamattomat) ex 59.01 Terveyssiteet ex 59.15 Paloletkut ja niiden kaltaiset letkut, tekstiiliainetta, joissa pellava- tai hamppu- tai molemmat ainekset yhteensä muodostavat enintään 50 prosenttia tekstiiliainesten painosta ex 59.17 Seulakangas ex 59.17 Muut tekstiilitavarat kuin 59 ryhmän 5 huomautuksen a alakohdassa määritellyt tuotteet ex 60.03 Sukat, alus-, puoli- ja nilkkasukat, sukansuojukset sekä niiden kaltaiset tavarat, viimeistellyt ja käyttövalmiit 60.06 Nimikkeisiin 60.02 P60.05 kuuluvien tuotteiden kaltaiset tavarat, neulokset ja neuletuoteet, kimmoiset tai kumilla käsitellyt, viimeistellyt ja käyttövalmiit 6. ex 50 P59 ryhmä Yksinkertainen lanka 59.05 Solmitut verkot ja verkkokudokset side- ja purjelangasta, nuorasta ja köydestä (59.04), sekä sovitetut kalaverkot langasta, side- tai purjelangasta tai nuorasta tai köydestä 59.06 Muut langasta, side- tai purjelangasta, nuorasta tai köydestä valmistetut tavarat, ei kuitenkaan kankaat ja tällaisista kankaista tehdyt tavarat 7. ex 55 ja 56 ryhmä Yksinkertainen lanka ex 58.08 Solmitut verkkokudokset, joissa on säännöllisen neliön tai vinoneliön muotoiset jokaisesta kulmasta solmitut silmät, kokonaan puuvillasta tai tekokuidusta valmistetut 8. ex 51.01 Lanka katkomattomista tekokuiduista, ei kuitenkaan vähittäismyyntimuodoissa ex 58.08 Solmitut verkkokudokset, joissa on säännöllisen neliön tai vinoneliön muotoiset jokaisesta kulmasta solmitut silmät, kokonaan puuvillasta tai tekokuidusta valmistetut ex 51.02 Yksikuitulanka, kaistaleet (tekoniini ja sen kaltainen tavara) ja katgut-jäljittelyt, tekokuituainetta ex 59.04 Side- ja purjelanka, nuora ja köysi, palmikoimattomat tai palmikoidut, muut kuin yksinkertainen lanka yksinomaan katkomattomasta tekokuidusta 59.05 Solmitut verkot ja verkkokudokset side- ja purjelangasta, nuorasta ja köydestä, sekä sovitetut kalaverkot langasta, side- tai purjelangasta tai nuorasta tai köydestä 59.06 Muut langasta, side- tai purjelangasta, nuorasta tai köydestä valmistetut tavarat, ei kuitenkaan kankaat ja tällaisista kankaista tehdyt tavarat 9. ex 51.01 ex 51.02 ex 56.05 Lanka, yksikuitulanka, kaistaleet (tekoniini ja sen kaltainen tavara) ja katgut-jäljittelyt, kuprokuiduista 58.06 Kudotut nimilaput, merkit ja niiden kaltaiset tavarat, koruompelemattomat, metritavarana, kaistaleina tai määrämuotoon tai määräkokoon leikattuina 10. ex 51.02 Yksikuitulanka polyesteriä ex 59.17 Kankaat (muut kuin huopakankaat tekstiilikuiduista), jollaisia tavallisesti käytetään selluloosamassan, paperin tai pahvin valmistukseen tai viimeistelyyn, myös letkumaiset tai päättömät 11. ex 50 P59 ryhmä Kankaat ja muut tuotteet, eikuitenkaan nimikkeisiin 59.10 ja 59.11 kuuluvat 59.10 Linoleumi ja linoleumin tavalla tekstiiliainepohjalle valmistetut tuotteet, myös määrämuotoisiksi leikatut, myös muihin tarkoituksiin kuin lattianpäällysteenä käytettävät; lattianpäällys teet, joissa on tekstiiliainepohjalla muu päällystekerros, myös määrämuotoisiksi leikatut ex 59.11 Vaahto-, sieni- tai solukumilaatat, -levyt ja -kaistaleet yhdistettyinä tekstiilikudelmiin 12. ex 50 P59 ryhmä Kankaat, edellyttäen että kankaan arvo (ilman vuoria, koristeita ja tarvikkeita) on enintään 45 prosenttia valmiin tuotteen arvosta ex 61.01 Miesten ja poikien päällysvaatteet, viimeistellyt ja käyttövalmiit ex 61.02 Seuraavat naisten, tyttöjen ja pikkulasten päällysvaatteet, viimeistellyt ja käyttövalmiit: leningit, hameet, jakut, housut (muut kuin nimikkeisiin 55.08 ja 55.09 kuuluvasta kankaasta valmistetut housut), (jakusta ja hameesta tai jakusta ja housuista koostuvat) puvut ja takit 13. ex 50 P59 ryhmä Kankaat, edellyttäen että kankaan arvo on enintään 40 prosenttia valmiintuotteen arvosta ex 61.09 Rintaliivit, korsetit, korsettivyöt, korseletit, sukkanauhavyöt, lantiovyöt ja muut tavarat, jotka on suunniteltu tukemaan kehoa, myös kimmoiset, viimeistellyt ja käyttövalmiit Tämän kohdan määräyksiä sovelletaan ainoastaan tuotteisiin, joihin tämän sopimuksen ja sen liitteenä olevien pöytäkirjojen määräysten nojalla sovelletaan tullien poistamista kullekin tuotteelle säädetyn tullien poistamisen määräajan päättyessä. Edellä mainittuja määräyksiä ei sovelleta enää sen jälkeen, kun kullekin tuotteelle säädetty tullien poistamisen määräaika on umpeutunut." 2 artikla Korvataan pöytäkirjassa N:o 3 olevan 24 artiklan 1 kohdan teksti seuraavalla tekstillä: "1. Tavaratodistuksiin voidaan tarvittaessa vaatia merkittäväksi, että tuotteet, joita ne koskevat, ovat saaneet alkuperätuotteen aseman ja niille on suoritettu lisävalmistusta 25 artiklan 1 kohdan edellytysten mukaisesti siihen päivän asti, josta näihin tuotteisiin sovellettavat tullit poistetaan alkuperäisessä yhteisössä ja toisaalta Irlannissa ja toisaalta Islannissa." Tehty Brysselissä 8 päivänä kesäkuuta 1973. Sekakomitean puolesta Sihteerit Puheenjohtaja O. EGILSSON M. C. SAUT Th. ASGEIRSSON LIITE V SEKAKOMITEAN PÄÄTÖS N:O 7/73 1 päivänä huhtikuuta 1973 matkalla olevista tavaroista SEKAKOMITEA, joka ottaa huomioon Euroopan talousyhteisön ja Islannin tasavallan Brysselissä 22 päivänä heinäkuuta 1972 allekirjoitetun sopimuksen, ottaa huomioon "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan N:o 3 (jäljempänä "pöytäkirja N:o 3"), ja erityisesti sen 28 artiklan, sekä katsoo, että tavaroihin, jotka lähetettiin ennen 1 päivää huhtikuuta 1973 ja jotka sinä päivänä ovat matkalla ylivoimaisen esteen tai poikkeuksellisten olosuhteiden vuoksi, sovellettaisiin sopimuksen 3 artiklan 1 kohtaa ja pöytäkirjassa N:o 1 olevaa 4 artiklaa, ON PÄÄTTÄNYT SEURAAVAA: Ainoa artikla Tavaroihin, jotka 1 päivänä huhtikuuta 1973 ovat matkalla ylivoimaisen esteen tai poikkeuksellisten olosuhteiden vuoksi, voidaan 15 päivään toukokuuta 1973 soveltaa sopimuksen 3 artiklan 1 kohtaa ja pöytäkirjassa N:o 1 olevaa 4 artiklaa, jos tarvittavat asiakirjat on jätetty tuojavaltion tulliviranomaisille ennen 1 päivää huhtikuuta 1973, jotta mainittuja määräyksiä voidaan soveltaa Tehty Brysselissä 8 päivänä kesäkuuta 1973. Sekakomitean puolesta Sihteerit Puheenjohtaja O. EGILSSON M. C. SAUT Th. ASGEIRSSON LIITE VI SEKAKOMITEAN PÄÄTÖS N:O 8/73 pöytäkirjan N:o 3 liitteessä VI olevista A.W.1-todistuksista SEKAKOMITEA, joka ottaa huomioon Euroopan talousyhteisön ja Islannin tasavallan Brysselissä 22 päivänä heinäkuuta 1972 allekirjoitetun sopimuksen, ottaa huomioon "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan N:o 3 (jäljempänä "pöytäkirja N:o 3"), ja erityisesti sen 28 artiklan, sekä katsoo, että on suotavaa toteuttaa tietyt toimenpiteet tiettyjen pöytäkirjassa N:o 3 tarkoitettujen, ilman tavaratodistusta olevien, "alkuperätuotteiden" käytön sallimiseksi valmistuksessa tai käsittelyssä pöytäkirjassa N:o 3 olevan 2 artiklan mukaisesti, ON PÄÄTTÄNYT SEURAAVAA: Ainoa artiklaJos yhteisön, Islannin tai jonkin muun viidestä pöytäkirjassa N:o 3 olevassa 2 artiklassa tarkoitetusta maasta alkuperää olevat tuotteet on tuotu maahan ennen huhtikuun 1 päivää 1973 joko Islantiin tai yhteisöön tai johonkin näistä viidestä maasta ja joita on käytetty valmistukseen tai käsittelyyn kyseisen artiklan määräysten mukaisesti, voidaan antaa A.W.1-tavaratodistus 31 päivään joulukuuta 1973, mainittu päivä mukaan lukien, esittämättä näitä tuotteita koskevia tavaratodistuksia, jos viejämaan tulliviranomaiset ovat varmistuneet siitä, että kyseiset tuotteet täyttävät mainitun pöytäkirjan I osaston määräykset. Tehty Brysselissä 8 päivänä kesäkuuta 1973. Sekakomitean puolesta Sihteerit Puheenjohtaja O. EGILSSON M. C. SAUT Th. ASGEIRSSON